ROMANIA
COMUNA PETRICANI
CONSILIUL LOCAL PETRICANI

HOTĂRÂREA
privind aprobarea contractării  unei finanţări rambursabile interne în valoare de 204.200 lei


     În temeiul prevederilor art. 36 alin. (2) şi alin. (4) lit. b), ale art. 45 alin. (2), art. 63 alin. (1) lit. c) şi alin. (4) lit. c), precum şi ale art. 115 alin. (1) lit. b), alin. (3), (5) şi (6) din Legea administraţiei publice locale nr. 215/2001, republicată,
     Având în vedere prevederile Ordonanţei de urgentă a Guvernului nr. 64/2007 privind datoria publică, cu modificările şi completările ulterioare, coroborate cu cele ale cap. IV din Legea nr. 273/2606 privind finanţele publice locale, cu modificările şi completările ulterioare, precum şi cu cele ale Hotărârii Guvernului nr. 9/2007 privind constituirea, componenţa şi funcţionarea Comisiei de autorizare a împrumuturilor locale, cu modificările şi completările ulterioare;
     Tinând seama de prevederile art. 41 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,
     Luând în considerare prevederile art. 9 pct. 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997,
    Tinând seama de prevederile art. 942 şi următoarele din Codul civil, referitoare la contracte sau convenţii,
    luând act de: 
a) referatul de aprobare prezentat de către primarul comunei Petricani, în calitatea sa de iniţiator;
b) raportul compartimentului de resort din cadrul aparatului de specialitate al primarului;
c) raportul comisiei de specialitate a consiliului local,
    Constatând necesitatea de a asigura resursele financiare pentru realizarea investiţiilor publice de interes local/refinanţarea datoriei publice locale, a căror documentaţie tehnico-economică/notă de fundamentare a fost aprobată prin Hotărârea Consiliului Local;
    Consiliul Local al comunei Petricani, adoptă prezenta,

HOTĂRÂRE.

Art. 1. - Se aprobă contractarea unei finanţări rambursabile interne în valoare de 204.200 lei, cu o maturitate de 8 ani.

Art. 2. - Contractarea finanţării rambursabile prevăzute la art. 1 se face pentru refinanţarea datoriei publice locale, aferente soldului nerambursat in valoare de 204.200 lei conform contractului  Nr. 7/574 din 20.01.2006 incheiat cu BCR SA.

Art. 3. - Din bugetul local al comunei Petricani,se asigură integral plata:
a) serviciului anual al datoriei publice locale;
b) oricăror impozite şi taxe aferente realizării obiectivelor de investiţii de interes local;
c) alte cheltuieli neeligibile ale finanţării rambursabile menţionate la art. 1. 

Art. 4. - (1) Pe întreaga durată a serviciului datoriei publice locale, ordonatorul principal de credite are obligaţia să publice pe pagina de internet a Primariei comunei Petricani următoarele date: 
a) hotărârea Comisiei de autorizare a împrumuturilor locale, precum şi orice modificări şi/sau completări ale acesteia;
b) valoarea finanţării rambursabile contractate în valuta de contract;
c) gradul de îndatorare a Primariei comunei Petricani;
d) durata serviciului datoriei publice locale, cu precizarea perioadei de graţie şi a perioadei de rambursare a finanţării rambursabile;
e) dobânzile, comisioanele şi orice alte costuri aferente fiecărei finanţări rambursabile;
f) plăţile efectuate din fiecare finanţare rambursabilă. 
(2) Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancţiunile prevăzute de lege.

Art. 5. - Cu ducerea la îndeplinire a prezentei hotărâri se însărcinează primarul comunei Petricani si compartimentul financiar contabil;

Art. 6. - Prezenta hotărâre se comunică, prin intermediul secretarului, în termenul prevăzut de lege, primarului comunei Petricani şi prefectului judeţului Neamt.


Preşedinte de şedintă,
Nechifor Dumitru






                                                                                                       Contrasemneaza                                                                                                                                                                                                        
                                                                                                               Secretar,  
                                                                                                   Ambrose-Dominte Florin

